Folketing
2000-05-16

Jeg vil så også godt som valgt her på Sjælland - uden at jeg på nogen måde vil tale som en mafia - sige, at der bliver altså sendt et milliardbeløb fra Københavnsområdet til de skæve kommuner og til andre dele af Jylland, som har en svagere erhvervsudvikling. Jeg skal bestemt ikke være en hindring for, at man laver sådan en undersøgelse. Jeg synes faktisk, at det måske kunne være en udmærket idé, selv om jeg ikke kan bestemme, om den bliver til noget, for i forhold til dengang, hvor man lavede udligningsordningerne, og i forhold til det, man har i dag, er der jo sket en voldsom udvikling i samfundet, også de steder, hvor nogle siger, at kommunerne er svage.